Janubiy Koreyaga qarshi tayyorgarlik uchun Iordaniya bilan o‘ynaydigan O‘zbekiston “Paxtakor” stadionini afzal bilishi mumkin

JCh—2018 yo‘lida kurash olib borayotgan futbol bo‘yicha O‘zbekiston milliy terma jamoasi 10-noyabr kuni Iordaniyaga qarshi o‘rtoqlik o‘yinida maydonga tushadi.

Toshkentda bo‘lib o‘tadigan bu bellashuv oradan besh kun o‘tib Seulda o‘tadigan Janubiy Koreyaga qarshi saralash o‘yini oldidan tayyorgarlik vazifasini o‘tab beradi.
“Championat.asia” nashri o‘zining “Eshitdik-da” ruknida Iordaniyaga qarshi bellashuvga “Paxtakor” stadioni mezbonlik qilishi mumkinligi borasidagi xabarni chop etdi. Ma’lumot O‘FF terma jamoalar markazi tomonidan rasman tasdiqlanmagan.